Մասնավորապես, փետրվարի 12-ին հայկական պատվիրակությանը հյուրընկալել է Ավստրիայի կայուն զարգացման նախարարության գլխավոր քարտուղար Յոզեֆ Պլանկը: Հանդիպման ընթացքում քննարկվել են 2015 թվականին Հայաստանի և Ավստրիայի գյուղատնտեսության նախարարությունների միջև ստորագրված համագործակցության մասին հուշագրին վերաբերող հարցեր: Յոզեֆ Պլանկը վերահաստատել է ավստրիական կառավարության պատրաստակամությունն աջակցել Հայաստանի գյուղատնտեսության ոլորտում իրականացվող ծրագրերին: